阳枋
和赵景贤使君入昌溪即事
东出峡如筒，北行溪似线。
晨发怯春寒，午炊喜破晛。
滩高石嵌崎，浪急珠玑溅。
平生忧患心，对此倍克战。
棹夫捷如风，舞稿接飞牵。
昔观武陵图，今见武陵面。
岩丛放斧斤，挂壁发葱蒨。
半一矗乱峰，横烟锁寒练。
猿鸟生意深，诗笔写豪健。
先生岩壑姿，对此聊自厌。
险极复推奇，一鉴嗟未遍。
老眠仰贪看，花生浑欲焰。
人唤不回头，决眥强自勉。
造化藏秘奇，人生能几见。
现昔困尘埃，比来得清玩。
异境延高吟，胜览惬幽念。
直疑紫雾深，秘隐丰城剑。
便欲於此中，遯世零点无闷。
朝餐色{上髟下监}鬖，暮游光潋滟。
还恐利名牵，回首成健羡。